

Centrum voľného času MAJÁK, Komenského 487,

 029 01 Námestovo

POKYNY KU PREVÁDZKE A VNÚTORNÉMU REŽIMU CVČ

**v čase pandemickej situácie od 01.11.2021**

Vzhľadom na súčasnú epidemickú situáciu v okrese Námestovo vchádzajú do platnosti od 01.11.2021 mnohé obmedzenia. Naše okresy budú v III. stupni ohrozenia. V súvislosti s covid automatom Vás žiadame,  aby ste sa riadili nasledovnými pokynmi.

**Záujmové útvary**

budú prebiehať v CVČ od 01.11.2021 v súlade so školským semaforom MŠVVaŠ SR.

To znamená záujmové útvary môžu prebiehať :

* prezenčne individuálne,
* dištančne skupinovo

V prípade sprievodu dieťaťa (najviac jedna osoba) na záujmovú činnosť v CVČ odporúčame tejto osobe nezdržiavať sa v priestoroch CVČ pred, počas a po záujmovej činnosti dieťaťa.

Členovia záujmových útvarov sa nemôžu zúčastniť záujmovej činnosti bez vyhlásenia o bezpríznakovosti. V prípade príchodu na ZÚ bez tohto vyhlásenia bude kontaktovaný zákonný zástupca a dieťa bude izolované v miestnosti na to určenej. Zákonný zástupca zabezpečí dieťaťu na záujmovú činnosť 2 rúška a papierové jednorazové vreckovky.

Po príchode na záujmový útvar je pedagogický zamestnanec povinný s členmi absolvovať dezinfekciu rúk. Na utieranie rúk sa použijú jednorazové papierové utierky (nie vlastný uterák).

Pred resp. po záujmovej činnosti bude priestor pre realizáciu (učebňa, herňa, šatňa) dezinfikovaný.

**Prekrytie horných dýchacích ciest**

Zamestnanci a návštevníci CVČ nad 15 rokov sú povinní mať prekryté horné dýchacie cesty respirátorom.

Návštevníci od 6 do 15 rokov sú povinní mať prekryté horné dýchacie cesty rúškom.

**Iná činnosť CVČ**

Všetky hromadné akcie CVČ sú možné v interiéri iba pre očkovaných účastníkov s povinným zoznamom účastníkov v obmedzenom počte (meno + kontakt).

Výchovná a vzdelávacia činnosť pre triedy a homogénne skupiny bude prebiehať (po súhlase riaditeľa školy). Činnosť klubov plánujeme otvoriť po zlepšení situácie.

**Pedagogickí zamestnanci**

1. Zamestnanci sú povinní o vzniknutej situácii informovať zákonných zástupcov detí a odovzdať harmonogram záujmovej činnosti (rozpis časov, mien, miestnosti) poverenej riaditeľke (Mgr. Andrea Lubasová). V prípade dištančného vedenia ZÚ zaslať harmonogram záujmovej činnosti a link na stretnutie členom ZÚ poverenej riaditeľke (Mgr. Andrea Lubasová).
2. Zamestnanci, ktorí sa budú podieľať na zabezpečení výchovno-vzdelávacieho procesu v priestoroch CVČ nastupujú do práce najneskôr 15 minút pred jeho začiatkom a svoj príchod potvrdia na recepcii.
3. Pri každom nástupe do práce pri vstupe do budovy je zamestnanec povinný dezinfikovať si ruky.
4. Ak sa u zamestnanca CVČ objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľa CVČ a opustí CVČ v najkratšom možnom čase s použitím respirátora.
5. Zamestnanci CVČ budú vykonávať prácu na pracovisku pri dodržiavaní hygienických a bezpečnostných opatrení, ktoré určil Úrad verejného zdravotníctva Slovenskej republiky. Pedagogický zamestnanec nosí respirátor všade vo vnútorných priestoroch CVČ počas výchovno-vzdelávacieho procesu.
6. Pedagogickí zamestnanci sú povinní pred začatím každej záujmovej činnosti zaevidovať prítomnosť dieťaťa na záujmovom útvare v triednej knihe ZÚ a dbať na evidovanie kontaktných údajov zákonného zástupcu dieťaťa.

**Nepedagogickí zamestnanci**

1. Nepedagogickí zamestnanci počas vykonávania svojej práce nosia v priestoroch CVČ respirátory nepretržite.
2. Ak sa u nepedagogického zamestnanca CVČ objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľa CVČ a opustí zariadenie v najkratšom možnom čase s použitím respirátora.
3. Dôkladné čistenie všetkých miestností, v ktorých sa deti a pedagogickí zamestnanci a ďalší zamestnanci CVČ nachádzajú, vykonávajú najmenej raz denne.
4. Dezinfekciu dotykových plôch, ostatných povrchov alebo predmetov, ktoré používajú deti pri záujmovej činnosti (šatne, učebne) je nutné zabezpečiť nasledovne :
* Dezinfekcia a upratovanie toaliet – 3x denne a podľa potreby.
* Čistenie miestností, v ktorých sa nachádzajú zamestnanci CVČ – najmenej 1x denne.
* Dezinfekcia dotykových plôch a povrchov, ktoré používa veľký počet ľudí – po každom záujmovom útvare príp. inej aktivite CVČ podľa rozpisu na pracovisku.

Každý zamestnanec CVČ má možnosť použiť antigénový test pre svoju potrebu.

Tieto pokyny ku prevádzke a vnútornému režimu CVČ nadobúdajú účinnosť 01.11.2021 do zmeny epidemickej situácie v okrese Námestovo.

Ďakujem za pochopenie, opatrnosť a flexibilitu všetkým zamestnancom a návštevníkom centra.

 Mgr Andrea Lubasová

poverená riaditeľka CVČ